hotchpotch/miracl-hf-unified huggingface dataset:
Winfield Dunn
Bryant Winfield Culberson Dunn (s. 1. heinäkuuta 1927) oli Tennesseen republikaaninen kuvernööri vuosina 1971–1975.
Dunn syntyi Meridianissa, Mississippissä, ja valmistui Mississippin yliopistosta vuonna 1950 sekä myöhemmin Tennesseen yliopistosta. Hän asettui pian vakituisesti Memphisiin.
Kuvernöörinä Dunnia seurasi vuonna 1975 Ray Blanton. Dunn on poliitikon uransa lisäksi toiminut hammaslääkärinä ja yritysjohtajana.
Dunn avioitui 1950-luvun alussa Betty Prichardin kanssa. Parilla on kolme lasta.
Church of Hawkwind
Church of Hawkwind on Hawkwindin albumi vuodelta 1982.
Albumia pidetään yleisesti enemmän Dave Brockin sooloalbumina, koska hän sävelsi suuren osan kappaleista yksin ja tuotti albumin salanimellä Dr. Technical, jota hän oli käyttänyt jo 1970-luvulla. Albumin musiikillinen teema on suureksi osaksi enemmän elektronisessa musiikissa kuin yhtyeen aiemmin suosimassa heavy rockissa. Brockin lisäksi basisti-kosketinsoittaja Harvey Bainbridge on ainoa muusikko joka esiintyy albumin kaikilla kappaleilla. Brock ja Bainbridge olivat työstäneet kappaleita jo kesällä 1981, kun "Sonic Attack" -albumin nauhoituksissa oli tauko rumpali Martin Griffinin sairastuttua ja näin kappaleisiin tuli vahvasti elektroninen leima molempien soittaessa syntetisaattoria ja kosketinsoittimia. Albumi viimeisteltiin koko yhtyeen voimin alkuvuodesta 1982. Saman vuoden toukokuussa julkaistu albumi nousi Britannian albumilistalla sijalle 26.
Perinteisempiä space rock-kappaleita albumilla ovat "Nuclear Drive", "Light Specific Data", "Star Cannibal", "Fall Of Earth City" ja "Looking In The Future" (joka nauhoitettiin uudelleen albumille "It Is the Business of the Future to Be Dangerous" vuonna 1993 nimellä "Letting In The Past") loppujen kappaleiden edustaessa vahvasti elektronista musiikkia. "The Phenomenon Of Luminosity" sisältää astronautti John Glennin ääninäytteen Mercury-Atlas 6 -lennolta vuodelta 1962. Kappale "Experiment With Destiny" on uusi versio "Sonic Attack" -albumilla olleesta "Virgin Of The World" -kappaleesta. "Some People Never Die" -kappaleessa kuullaan ääninäytteet Lee Harvey Oswaldin ja Robert Kennedyn ampumisien tv-lähetyksistä. Kappale tunnetaan myös nimellä "Assassination" ja se on nauhoitettu ensi kerran jo 1970-luvulla. Kappaleessa esiintyvät Marc Sperhauk ja Capt Al Bodi olivat yhtyeen faneja jotka lähettivät demonauhansa Brockille, joka puolestaan käytti nauhaa kappaleella.
Vuonna 1994 julkaistun CD-painoksen tekee mielenkiintoiseksi kolme bonuskappaletta, jotka on nauhoitettu 1990-luvulla lähes täysin eri kokoonpanolla, ja jotka ovat sekoitettu levyn alkuperäisen toisen puolen kappalejärjestyksen sekaan. Atomhenge Records julkaisi albumista remasteroidun version oikealla kappalejärjestyksellä ja albumin teon aikaisilla bonuskappaleilla vuonna 2010. Alkuperäisen albumin a-puolen teemana oli "space" eli avaruus ja b-puolen "fate" eli kohtalo.
A-puoli - SpaceB-puoli - Fate
sekä:
Abominations of Desolation
Abominations of Desolation on yhdysvaltalaisen death metal -yhtye Morbid Angelin julkaisema albumi. Sen oli tarkoitus olla yhtyeen ensimmäinen vuonna 1986, mutta se ei ollut tyytyväinen siihen. He julkaisivat debyyttinsä 1989. "Abominations of Desolation" puolestaan julkaistiin vasta 1991 ikään kuin "kokoelmana". Levyltä löytyy kaksi kappaletta debyytiltä "Altars of Madness", "Chapel of Ghouls ja Lord of All fevers".
Kokoonpano levyllä on hieman epäselvää. Ilmoitettu on kaksi erilaista kokoonpanoa:
Laura Roca
Laura Roca Montalá (s. 8. tammikuuta 1980 Terrassa) on espanjalainen uimari, joka edusti kotimaataan kesäolympialaisissa 2000. Siellä hän karsiutui alkuerissä kaikista kolmesta lajistaan; 200 metrin vapaauinnista, 4 × 200 metrin vapaauintiviestistä sekä 4 × 100 sekauintiviestistä.
Roca voitti EM-hopeaa pitkällä radalla 4 × 200 vapaauintiviestissä Berliinissä 2002, yhdessä Melissa Caballeron, Tatiana Rouban sekä Erika Villaécijan kanssa.
John Malcolm Patterson
John Malcolm Patterson (s. 27. syyskuuta 1921) on yhdysvaltalainen demokraattisen puolueen poliitikko. Hän toimi Alabaman osavaltion 44. kuvernöörinä 1959–1963.
Patterson syntyi Goldvillessä, Alabamassa. Hän liittyi Yhdysvaltain armeijaan vuonna 1939 ja palveli toisessa maailmansodassa sekä Korean sodassa. Hän luki lakia Alabaman yliopistossa.
Ennen valintaansa kuvernööriksi Patterson toimi neljä vuotta Alabaman oikeusministerinä. Hänet valittiin demokraattien oikeusministeriehdokkaaksi isänsä Albert Pattersonin, puolueen alkuperäisen ehdokkaan, kesäkuussa 1954 tapahtuneen salamurhan jälkeen.
Pattersonia seurasi Alabaman kuvernöörinä George Wallace vuonna 1963. Patterson pyrki uudelleen kuvernööriksi vuonna 1966, mutta demokraattien ehdokkaaksi ja lopulta kuvernööriksi valittiin Lurleen Wallace, George Wallacen vaimo.
John Patterson
John Patterson voi tarkoittaa ainakin seuraavia henkilöitä:
Mustaa ei ole
Mustaa ei ole on Absoluuttisen Nollapisteen kappale ja järjestyksessään ensimmäinen single yhtyeen seitsemänneltä studioalbumilta "Seitsemäs sinetti". Se julkaistiin 25. huhtikuuta 2003 levymerkillä Johanna Kustannus.
Kappale debytoi Suomen virallisen listan sijalla 12, ja se pysyi listalla yhteensä neljä viikkoa.
Täytyy muistaa (tapaus Foliosurmat)
Täytyy muistaa (tapaus Foliosurmat) on Absoluuttisen Nollapisteen kappale ja järjestyksessään toinen single yhtyeen seitsemänneltä albumilta "Seitsemäs sinetti". Se julkaistiin 29. elokuuta 2003 levymerkillä Johanna Kustannus.
Single debytoi Suomen virallisen listan sijalla 16, ja nousi seuraavalla listaviikollaan sijalle 15.Ville Jolanki soittaa saksofonia kappaleessa "Tasan viikko bileisiin".
Jarrutan
Jarrutan on Absoluuttisen Nollapisteen kappale ja single yhtyeen seitsemänneltä studioalbumilta "Seitsemäs sinetti". Se julkaistiin 28. tammikuuta 2004 levymerkillä Johanna Kustannus.Kappale ”Mihin” julkaistiin alun perin albumilla "Suljettu", ja ”Kotiinpaluu, jotenkin” albumilla "Olos".
Sojuz TM-24
Sojuz TM-24 oli Venäjän avaruusjärjestön miehitetty avaruuslento Mir-avaruusasemalle, joka vei sinne sen 27. miehistön. Se oli Sojuz-ohjelman 100. lento. Sen nimi on Фрегат, Pikku fregatti. Laukaisu tapahtui 17. elokuuta 1996 Baikonurin kosmodromilta. Paluu tapahtui 2. maaliskuuta 1997. Lennon kesto oli 196 vuorokautta.
Pyhä Nynny
Pyhä Nynny on Absoluuttisen Nollapisteen kappale ja järjestyksessään toinen single yhtyeen kuudennelta studioalbumilta "Nimi muutettu". Se julkaistiin 25. lokakuuta 2002 levymerkillä Johanna Kustannus.
Irene Kaktus
Irene Kaktus on Absoluuttisen Nollapisteen kappale ja ensimmäinen single yhtyeen kuudennelta studioalbumilta "Nimi muutettu". Se julkaistiin 1. maaliskuuta 2002 levymerkillä Johanna Kustannus.
Kappale debytoi Suomen virallisen listan sijalla 12, ja tippui seuraavalla listaviikollaan sijalle 18.
Bill Clements
William Perry ”Bill” Clements, Jr. (17. huhtikuuta 1917 – 29. toukokuuta 2011) oli yhdysvaltalainen republikaanipoliitikko. Hän toimi Teksasin kuvernöörinä 1979–1983 ja 1987–1991.
Clements syntyi Dallasissa. Perhe menetti lamassa maatilansa, ja Clements työskenteli nuorena öljykentällä.
Clements oli vuodesta 1975 naimisissa pitkäaikaisen republikaani Rita Clementsin kanssa.
Sojuz TM-23
Sojuz TM-23 oli Venäjän avaruusjärjestön miehitetty avaruuslento Mir-avaruusasemalle, joka vei sinne sen 28. miehistön 21. helmikuuta 1996. Se oli Sojuz-ohjelman 99. lento ja sen nimi oli Skif (Скиф). Se palasi maahan 2. syyskuuta 1996 193 vuorokautisen lennon jälkeen.
Covenant (Morbid Angelin albumi)
Covenant on Morbid Angel -yhtyeen studialbumi, joka julkaistiin vuonna 1993 Earache Recordsin kautta. Se on fanien ja kriitikoiden mielestä ehkäpä yhtyeen paras albumi koskaan. Kappaleista "Rapture" ja "God of Emptiness" on tehty musiikkivideot.
Kotiinpaluu, jotenkin
Kotiinpaluu, jotenkin on Absoluuttisen Nollapisteen kappale ja single yhtyeen viidenneltä studioalbumilta "Olos". Se julkaistiin 21. tammikuuta 2000 levymerkillä Johanna Kustannus.Otto Hallamaa soittaa kitaraa kappaleessa ”Ei syttynyt, mies hymähtää”.
Kupit on kuin olisi häät
Kupit on kuin olisi häät on Absoluuttisen Nollapisteen kappale ja ensimmäinen single yhtyeen neljänneltä studioalbumilta "Suljettu". Se julkaistiin 22. helmikuuta 1999 levymerkillä Johanna Kustannus.
Sukututkimus lannistaa
Sukututkimus lannistaa on Absoluuttisen Nollapisteen kappale yhtyeen neljänneltä studioalbumilta "Suljettu". Se julkaistiin albumin toisena singlenä syyskuussa 1999 levymerkillä Johanna Kustannus.
Choose Your Masques
Choose Your Masques on Hawkwindin studio-albumi vuodelta 1982.
Albumi on kolmas peräjälkeen joka on nauhoitettu kokoonpanolla Brock/Bainbridge/Lloyd Langton/Griffin. Verrattuna edelliseen "Church Of Hawkwind"-albumiin, jota pidettiin lähinnä Dave Brockin sooloalbumina, on "Choose Your Masques" enemmän bändilevy. Albumi nauhoitettiin parin aiemman albumin tapaan Rockfield-studioilla Walesin Monmouthshiressa.
Albumin kappaleet yhdistelevät yhtyeen hard rock-puolta ja elektronista musiikkia. Jälkimmäistä puolta edustavat Harvey Bainbridgen kappaleet "Dream Worker", "The Scan" ja "Void City", jossa vierailee yhtyeen entinen jäsen Nik Turner, sekä Brockin "Utopia". Turner liittyi yhtyeeseen vakituiseksi jäseneksi albumin julkaisun jälkeen. Rockimpaa puolta ovat Brockin ja Michael Moorcockin säveltämät "Choose Your Masks" ja "Arrival In Utopia" ja Huw Lloyd Langtonin vaimonsa Marionin kanssa säveltämät, popahtavat, AOR-vaikutteiset "Solitary Mind Games" ja "Waiting For Tomorrow". Punk-henkisen "Fahrenheit 451"-kappaleen sanat on kirjoittanut yhtyeen entinen vokalisti Robert Calvert. Moorcock kreditoi sävellyksensä alun perin vaimonsa (Linda Steele) nimiin tekijänoikeuskiistojen vuoksi. Samplatut puheet kappaleessa "Dream Worker" on BBC Radio 4:n vuoden 1981 "Taru Sormusten Herrasta"-sarjasta ja kappaleessa "Void City" tv-sarjasta "Äärirajoilla".
Hawkwindin suurimman hittisinglen "Silver Machinen" julkaisusta oli vuonna 1982 kulunut kymmenen vuotta ja yhtye päätti levyttää kappaleesta uuden version albumille ja singlelle. Myös vuoden 1974 kappaleesta "Psychedelic Warlords" äänitettiin uusi versio, joka julkaistiin "Silver Machine"-singlen b-puolella ja tämän albumin cd-versioissa bonuskappaleena. Yleisesti "Silver Machinen" uudelleenäänitystä on pidetty fanien keskuudessa turhana.
Albumin jatkoi yhtyeen hyviä listasijoituksia Britannian albumilistalla sijoittumalla sijalle 29. Yhtye promotoi albumia 29:n konsertin Britannian kiertueella loka-marraskuussa 1982. Entinen jäsen Nik Turner liittyi yhtyeen kokoonpanoon tällä kiertueella. Kiertueen lavarekvisiittaan kuuluivat lukuisat tv-monitorit, jotka loivat 3D-vaikutelman lavalle sekä kaksi tanssijaa. Myös taikuri Paul Zenon oli mukana joillakin keikoilla. Ex-vokalisti Robert Calvert vieraili Folkestonen konsertissa ja Michael Moorcock Hammersmith Odeonin konsertissa.
Kiertueen jälkeen rumpali Martin Griffin erosi yhtyeestä. Yhtye oli käyttänyt albumilla rumpukonetta ja -sampleja, koska Brock oli tyytymätön Griffinin soittoon, joka Brockin mielestä oli epätarkkaa. Griffinin tilalla helmikuun 1983 kiertueella nähtiin rumpali Andy Anderson. Myös entinen rumpali Simon King harjoitteli yhtyeen mukana näihin aikoihin, mutta ei kuitenkaan jäänyt yhtyeeseen.
Albumi jäi Hawkwindin viimeiseksi RCA / Active-merkillä. Yhtye oli tehnyt sopimuksen riippumattoman Flicknife Recordsin kanssa arkistomateriaaleihin perustuvista julkaisuista ja RCA oli tähän tyytymätön, vaikka se ei ollut alun perin halunnut julkaista yhtyeen arkistomateriaalia, ja tämän vuoksi sopimusta yhtyeen kanssa ei uusittu.sekä:
Ajoratamaalaus
Ajoratamaalaus on Absoluuttisen Nollapisteen kappale ja ensimmäinen single yhtyeen kolmannelta studioalbumilta "Simpukka-amppeli". Se julkaistiin lokakuussa 1997.
Silti
Silti on Absoluuttisen Nollapisteen kappale ja toinen single yhtyeen kolmannelta studioalbumilta "Simpukka-amppeli". Se julkaistiin maaliskuussa 1998 levymerkillä Johanna Kustannus.
Cornelius Cole
Cornelius Cole (17. syyskuuta 1822 Lodi, Senecan piirikunta, New York – 3. marraskuuta 1924 Hollywood, Kalifornia) oli yhdysvaltalainen republikaanipoliitikko ja lakimies.
Cole oli vuosina 1863–1865 Yhdysvaltain edustajainhuoneen jäsen Kaliforniasta. Vuosina 1867–1873 hän oli Yhdysvaltain senaatissa. Yhdysvaltain sisällissodan aikaan Cole palveli Unionin armeijassa kapteenin arvoisena. Hän toimi uransa aikana myös lakimiehenä.
Cole piti Yhdysvaltain kongressin edessä puheen 27. kesäkuuta 1922, jolloin hän oli jo 99 vuoden ikäinen. Hän kuoli Hollywoodissa 102-vuotiaana, vanhempana kuin kukaan muu Yhdysvaltain senaattori tähän mennessä.
Ville Aaltonen
Ville Aaltonen (s. 17. toukokuuta 1979 Pori) on suomalainen jääpalloilija. Syksystä 2009 lähtien Ruotsin Elitserienissä Bollnäsin joukkueessa.
Aaltonen edusti kasvattajaseuraansa Narukerää vuoteen 2001, jossa hän voitti keväällä 1998 Bandyliigassa hopeaa ja seuraavana keväänä 1999 mestaruuden. Sen jälkeen Aaltonen pelannut Ruotsin Ljusdalissa ja Bollnäsissä. Hän toimii myös Suomen maajoukkueen kapteenina, jonka tehtävän Aaltonen peri Samuli Niskaselta. Kauden 2007-2008 Aaltonen pelasi Venäjän pääsarjassa Krasnogorskin Zorkin joukkueessa ja saavutti hopeaa. Samaan joukkueessa pelasi myös toinen suomalainen Sami Laakkonen. Vuoden 2017 alussa VIlle Aaltonen solmi Bollnäsin kannsa eliniköisen sopimuksen, joka tarkoittaa käytännössä valmennustehtäviin osallistumista uran jälkeen.
Ville Aaltonen on pelannut yli 100 maaottelua. Vuonna 2004 Aaltonen oli mukana maailmanmestaruuden voittaneessa Suomen joukkueessa. Syksyllä 2006 hänet valittiin seurajoukkueiden Jääpallon maailmancupin parhaaksi pelaajaksi.
Vuosina 2009 ja 2010 Aaltonen valittiin vuoden jääpalloilijaksi Suomessa.
Aaltosen pikkuveli Jussi pelaa jääpalloa Ruotsin toiseksi korkeimmalla sarjatasolla Allsvenskanissa.
Seurajoukkueissa
Maajoukkueessa
Henkilökohtaisesti.
Augustus F. Hawkins
Augustus Freeman ”Gus” Hawkins (31. elokuuta 1907 Shreveport, Louisiana – 10. marraskuuta 2007) oli yhdysvaltalainen demokraattipoliitikko.
Hawkins istui Yhdysvaltain kongressissa vuosina 1963–1991. Hänet valittiin Kaliforniasta. Hän vetäytyi vuonna 1991 kotiinsa Los Angelesiin.
100-vuotiaaksi elänyt Hawkins oli kuollessaan vanhin elossa ollut entinen Yhdysvaltain edustajainhuoneen jäsen. Hän oli etniseltä taustaltaan afroamerikkalainen.
Formulas Fatal to the Flesh
Formulas Fatal to the Flesh on Morbid Angel -yhtyeen viides studioalbumi. Se julkaistiin vuonna 1998. Se on ensimmäinen Morbid Angel -albumi, jolla laulaa ja soittaa bassoa Steve Tucker David Vincentin sijaan.
Zones
Zones on Hawkwindin albumi vuodelta 1983, joka sisältää livenauhoituksia vuosilta 1980–1982. Albumi on julkaistu myöhemmin cd:nä mm. yhdessä "This Is Hawkwind, Do Not Panic"-albumin kanssa. Albumin julkaisi alun perin Flicknife Records, joka julkaisi useampia Hawkwindin arkistomateriaaleihin perustuvia albumeja. Lewisham Odeonilla vuonna 1980 nauhoitetut kappaleet on julkaistu myös "Levitation"-albumin remasteroidulla painoksella.
"Zones" on lyhyt eri ääniä sisältävä studiossa nauhoitettu elektroninen kollaasi ja "Dangerous Vision" on kosketinsoittaja Keith Halen säveltämä ja laulama kappale. "Runnin' Through The Back Brain"-kappaleen laulaa Michael Moorcock. "The Island" on osa "Levitation"-albumilla olevaa "Dust Of Time"-kappaletta ja samalta albumilta on peräisin myös "Motorway City"-kappale.
"Utopia 84" on Nik Turnerin syntetisaattorin ylle lausuma lyhyt kappale ja "Social Alliance" on Dave Brockin esittämä hyvin punk-henkinen kappale. "Sonic Attack" ja "Dream Worker" ovat myös elektronis-voittoisia kappaleita joiden lausunnan hoitaa Turner. Levyn päättää Turnerin vanha Hawkwind-klassikko "Brainstorm".
Ronnie Milsap
Ronnie Lee Milsap (s. 16. tammikuuta 1943 Robbinsville, Pohjois-Carolina) on yhdysvaltalainen country-laulaja ja -muusikko.
Milsap syntyi sokeana. Hän alkoi opiskella klassista musiikkia, mutta kiinnostui pian myös rock and rollista. 1960-luvun alussa hän esiintyi J. J. Calen yhtyeen kanssa.
Milsap julkaisi vuonna 1963 singlen "Total Disaster". Hän nousi kymmeniä kertoja listaykköseksi, ja ajoittain musiikissa on kuultavissa pop-vaikutteita. Viimeinen listaykköshitti on "A Woman In Love" vuodelta 1989. Hän on Grammy-palkittu.
Mario Party 7
Mario Party 7 on Hudson Softin kehittämä ja Nintendon vuonna julkaisema partypeli. Peli on "Mario Party" -sarjan seitsemäs osa ja neljäs pelisarjan peli Nintendo GameCubelle. Se on myös toinen osa, joka käyttää GameCuben mikrofonia.
Pelissä on yhteensä kaksitoista pelattavaa hahmoa:
"Mario Party 7" on samankaltainen kuin edeltäjänsä. Pelissä pelataan virtuaalisilla pelilaudoilla, joilla on tarkoituksena saada eniten tähtiä, esimerkiksi avaamalla laatikoita. Laudoilla liikutaan heittämällä noppaa ja liikkumalla sen osoittaman luvun verran. Se, mihin ruutuun päätyy, määrää sen mitä tapahtuu seuraavaksi. Vuorojen lopuksi pelataan aina minipeli, josta voittaja(t) saavat rahaa. Rahalla ostetaan tavaroita ja hankitaan tähtiä.
Peli käyttää joissain minipeleissä GameCuben toiseen muistikorttipaikkaan kytkettävää mikrofonia. Tällaisissa minipeleissä yksi pelaaja puhuu englanniksi komentoja mikrofoniin ja muut käyttävät tavallisia ohjaimia.
Pelissä on myös uusi ominaisuus aiempiin sarjan osiin verrattuna: peliä pystyy pelaamaan normaalin neljän pelaajan sijasta nyt jopa kahdeksan pelaajaa. Tämä ominaisuus toimii siten, että kaksi pelaajaa pelaa samalla ohjaimella jakaen ohjaimen eli toinen pelaaja käyttää ohjaimen oikeaa puolta ja toinen vasenta. Kun ohjaimia on neljä, ja jokaiselle ohjaimelle tulee kaksi pelaajaa, se on yhteensä kahdeksan pelaajaa.
Piotr Szulkin
Piotr Szulkin (s. 26. huhtikuuta 1950 Gdańsk Puola) on puolalainen elokuvaohjaaja, käsikirjoittaja ja näyttelijä. Hän on ohjannut yli 30 elokuvaa ja saanut noin 50 palkintoa, niin puolalaista kuin ulkomaalaistakin. Hän on professorina valtion elokuvakoulussa Łódźissa.
Doc Watson
Arthel Lane ”Doc” Watson (3. maaliskuuta 1923 – 29. toukokuuta 2012) oli yhdysvaltalainen country-, folk-, bluegrass-, blues- ja gospelmusiikin kitaristi, banjonsoittaja ja laulaja-lauluntekijä. Hän sokeutui jo varhaislapsuudessa.
Watson syntyi Deep Gapissä, Pohjois-Carolinassa vuonna 1923. Hän menetti näkönsä jo yksivuotiaana silmätulehduksen takia. Hänen perheensä oli musikaalinen, sillä hänen isänsä lauloi kirkkokuorossa ja soitti banjoa ja hänen äitinsä lauloi sekä maallista että hengellistä musiikkia. Watson sai huuliharpun jo pienenä ja opetteli soittamaan banjoa viisivuotiaana.
Watsonin ura alkoi 1953, kun hän oli swing-yhtyeen soolokitaristi. Muusikko ja manageri Ralph Rinzler huomasi 1960 Watsonin taidot, minkä seurauksena Watson pääsi soittamaan Newport Folk Festival -tapahtumaan 1963. Seuraavana vuonna Watson julkaisi ensimmäisen albuminsa, jonka nimi oli "Doc Watson".
Doc Watsonin poika Merle alkoi esiintyä isänsä kanssa 15-vuotiaana vuonna 1964. Heidän yhteisalbuminsa "Then and Now" (1974) ja "Two Days in November" (1975) kappale ”Big Sandy/Leather Britches” voittivat Grammy-palkinnot. Muusikko Sam Bush oli Watsonien kiertueilla mukana vuodesta 1974. Watsonien yhteistyö loppui 1985, kun Merle kuoli traktorionnettomuudessa 36-vuotiaana. Doc Watson palasi keikkailemaan jo viikon päästä poikansa kuolemasta. Hän oli nähnyt unen, jossa Merle oli suostutellut isänsä jatkamaan soittamista. Doc Watson perusti Wilkesboroon MerleFest-nimellä tunnetun musiikkitapahtuman poikansa muistolle.
Doc Watson palkittiin Merlen kuoleman jälkeen Grammyllä albumeista "Riding the Midnight Train" (1987), "On Praying Ground" (1991) ja "Legacy" (2003). Presidentti Bill Clintonilta hän oli saanut Kansallisen taidemitalin jo vuonna 1997 ja vuonna 2004 hän sai Elämäntyö-Grammyn.
Watson kuoli 29. toukokuuta 2012 Wake Forest Baptist Medical Centerissä Winston-Salemissä. Hän oli ollut sairaalahoidossa, pudottuaan kotonaan Deep Gapissä. Hänen vatsansa oli leikattu ja hän oli ollut operaation jälkeen useita päiviä kriittisessä tilassa.
Knut (jääkarhu)
Knut (5. joulukuuta 2006 – 19. maaliskuuta 2011 Zoologischer Garten Berlin, Berliini) oli vankeudessa syntynyt jääkarhu, joka sai maailmanlaajuista julkisuutta ja josta tuli maailman kuuluisin jääkarhu.
20-vuotias emokarhu hylkäsi Knutin ja sen veljen heti niiden syntymän jälkeen. Neljän päivän kuluttua Knutin veli kuoli, ja eläintenhoitajat päättivät erottaa Knutin emostaan. Se vietti 44 vuorokautta keskoskaapissa.
Maaliskuussa 2007 Knut esiteltiin yleisölle ensimmäistä kertaa. Noin 400 toimittajaa vieraili Zoologischer Garten Berlinissä, ja Knutista uutisoitiin ympäri maailmaa. Jotkin eläinsuojelujärjestöt vaativat Knutia lopetettavaksi, koska luonnossa emonsa hylkäämäksi joutunut pentu menehtyisi. Eläintarha päätti kuitenkin toisin. Knutia kasvatettiin pulloruokinnalla.
Saksan ympäristöministeri Sigmar Gabriel adoptoi virallisesti Knutin. Knut toimi uhanalaisten lajien maskottina konferenssissa, joka pidettiin Bonnissa vuonna 2008. Knutin kuvia on myös käytetty ympäristökampanjoissa.
Muutamat yritykset hyödynsivät Knutin suosiota valmistamalla Knut-tuotteita soittoäänistä aina pehmoleluihin. Makeisvalmistaja Haribo toi huhtikuussa 2007 markkinoille vadelmaisia Cuddly Knut -karamelleja, ja voittonsa se lupasi jakaa eläintarhan kanssa. Knut pääsi myös muutamien musiikkikappaleiden aiheeksi. Suosituimpia niistä olivat singlet ”Knut Is Cute” sekä 9-vuotiaan saksalaistyttö Kittyn esittämä kappale ”Knut, der kleine Eisbär” (). Knut esiintyi myös saksankielisen Vanity Fair -lehden maaliskuun numeron kannessa vuonna 2007.
Knut kuoli yllättäen 19. maaliskuuta 2011. Tutkijoiden mukaan kuolema todennäköisesti aiheuttui epileptisestä kohtauksesta, jonka aikana eläin putosi veteen ja hukkui. Ruumiinavauksessa jääkarhun aivoista löydettiin muutoksia, jotka viittasivat sen perineen epilepsian isältään Lars-jääkarhulta, joka myös kärsi sairaudesta. Muualta elimistöstä ei löytynyt vaurioita. Eläin täytettiin ja asetettiin näytteille Berliinin luonnontieteelliseen museoon.
Joaquín Mosquera
Joaquín Mariano Mosquera y Arboleda (14. joulukuuta 1787 – 4. huhtikuuta 1878) oli kolumbialainen valtiomies ja poliitikko.
Mosquera syntyi Popayánissa ja osallistui maan itsenäistymiseen johtaneisiin tapahtumiin. Bolivar nimitti hänet lähettilääkseen Peruun, Chileenja Buenos Airesiin, tehtävänä edistää Amerikan yhtenäistymistä.
Hän toimi Kolumbian neljäntenä presidenttinä vuonna 1830. Hän aloitti kautensa kesäkuussa, jo jos syyskuussa hän joutui väistymään sotilaskapinan tieltä. Hänet valittiin myöhemmin myös maan kuudenneksi presidentiksi 2. toukokuuta 1831, ja hän luopui vallasta 23. marraskuuta.
Mosquera kieltäytyi monista hänelle tarjotuista valtion viroista. Hän työskenteli yliopiston rehtorina ja professorina, ja pyrki edistämään kansan koulutusta. Hän oli naimisissa serkkunsa Doña Maria Josefa Mosquera Hurtadon kanssa ja sai viisi lasta. Mosqueara menetti näkönsä vuonna 1858 ja eli viimeiset vuosikymmenensä sokeana . Hän kuoli 91-vuotiaana vuonna 1878.
Newtonin kehto
Newtonin kehto on Isaac Newtonin mukaan nimetty laite, joka demonstroi liikemäärän ja energian säilymislakia. Newtonin kehto rakentuu toisissaan kiinni olevista heilureista (yleensä viidestä), joista jokainen roikkuu kahdella samanpituisella narulla telineestä. Kun reunimmainen heiluri nostetaan ilmaan ja päästetään irti, syntyy ketjureaktio, jossa reunimmaiset heilurit nousevat vuorotellen ilmaan ja keskimmäiset pysyvät paikoillaan. Tätä jatkuu, kunnes energia loppuu. Narujen samanpituisuus pitää heilureiden liikkeet samalla tasolla. Jos narut eivät ole yhtä pitkät, heilurit epätasapainottuvat. Kehtoa voidaan käyttää myös niin, että pannaan kaksi palloa liikkeelle, jolloin kahden pallon osuttua muihin toisesta päästä lähtee myös kaksi palloa liikkeelle.
Newtonin kehto on ollut suosittu pöytälelu sen keksimisestä saakka. Newtonin kehdon nimesi ja tuotti englantilainen näyttelijä Simon Prebble vuonna 1967. Aluksi Lontoon Harrods myi puisen version kehdosta, ja myöhemmän luonnoksen loi kuvanveistäjä, myöhemmin elokuvaohjaajaksi ryhtynyt Richard Loncraine.
Joskus Newtonin kehtoa käytetään demonstroimaan mekaniikan kolmatta peruslakia.
Maailman suurimman Newtonin kehdon suunnitteli Chris Boden. Kehdon omistaa "The Geek Group" Kalamazoossa, Michiganissa.
Kehto on julkisesti esillä, ja sitä käytetään tiede- ja teknologiaesityksissä. Kehto koostuu kahdestakymmenestä 6,8 kg:n painoisesta keilapallosta ja 6,1 metrin pituisista kaapeleista. Pallot roikkuvat metrin päässä lattiasta.
Evankeliumikirja
Evankeliumikirja on Raamatun teksteista laadittu tekstikokoelma, jota käytetään kristillisissä jumalanpalveluksissa. Evankeliumikirjan sisältö vaihtelee kirkkokunnittain.
Evankeliumikirja on neljä evankeliumia sidottuina samoihin kansiin.
Evankeliumikirjoja käytetään ortodoksisessa kirkossa runsaasti; sidokseen ei sisälly mitään muuta Raamatun tekstiä. Kirjaa käsittelee ainoastaan alttaripapiston jäsen eli diakoni, pappi tai piispa. Papin luvalla kirjaa saa esimerkiksi ristisaatossa kantaa maallikkokin - mutta ei avata. Samoin jos esimerkiksi vieraileva piispa on saanut lahjana evankeliumikirjan, hän voi antaa sen maallikonkin pideltäväksi siksi aikaa, jos haluaa kiitospuheensa yhteydessä antaa vastalahjoja, kuten itse siunaamiaan ikoneita. Näin esimerkiksi 12. joulukuuta 2004 Uspenskin katedraalissa, kun Washingtonin arkkipiispa Herman sai seurakunnan lahjana suomenkielisen evankeliumikirjan.
Kirja ja papin käsiristi sekä kolme sytytettyä lampukkaa tai tuohusta ovat vähimmäisvarusteet jotka tarvitaan papin toimittaman jumalanpalveluksen tai sakramentin suorittamiseen. 
Evankeliumikirjaa säilytetään yleensä alttaripöydällä tai erillisessä kaapissa, jos kirkossa on niitä useampiakin.
Evankeliumikirjoja on tehty ja säilynyt runsaasti; Suomessa huomattava osa niistä on slaavinkielisiä, jolloin päivän evankeliumi luetaan erillisestä käännöksestä.
Ehkä huomattavin museoiduista evankeliumikirjoista on Ortodoksisessa kirkkomuseossa oleva, Valamon luostarin pääkirkon alakirkossa säilytetty, vain Pääsiäisyönä käytetty hyvin kookas kappale, jota palveluksen aikana kantoi kaksi munkkidiakonia ja jota luki ainoastaan korkein toimittava pappi, useimmiten luostarin johtaja tai mahdollisesti toimittamassa ollut piispa.
Kreikassa ja Venäjällä tehdään erikseen varta vasten koristeellisia metallikansia, joihin voidaan sijoittaa kussakin maassa omakielinen evankeliumikirja. Tällaiset kannet on papiston omatoimisuudella saatu moniin kirkkoihin, mm. Lohjan Karjalan valistajien kirkkoon.
Suomeksi painetut evankeliumikirjat ovat yleensä pahvikantisia ja niukasti koristeltuja.
Evankeliumikirja on kirkolliskokouksen hyväksymä teos, jossa on kunkin kirkollisen juhlapyhän raamatuntekstit. Nykyinen evankeliumikirja on hyväksytty 8.5.1999.
Evankeliumikirjassa on kullekin juhlapäivälle teksti vanhasta testamentista, uuden testamentin kirjeistä sekä evankeliumeista, kaikkiaan kolme tekstiä. Luettavia tekstejä kutsutaan perikoopeiksi eli tekstikatkelmiksi. Kullekin juhlapäivälle on erikseen myös psalmiteksti. Evankeliumikirjassa on kutakin juhlapäivää varten kolmet perikoopit eli kolme vuosikertaa. Samat perikoopit toistuvat siten kolmen vuoden välein. Psalmeja on vain yksi, eivätkä ne vaihdu vuosikerroittain. Adventtina 2007 tuli vuoroon toisen vuosikerran tekstit.
Toisin kuin ortodoksisessa evankeliumikirjassa, luterilainen evankeliumikirja ei käytännössä sisällä neljän evankeliumin koko tekstiä.
Evankeliumikirjassa on myös ehdotuksia virsiksi sekä vaihtoehtoja päivän rukoukseksi.
Saarna on pidettävä kirkkovuoden mukaisesta evankeliumikirjan tekstistä.
New Found Glory
New Found Glory (ennen A New Found Glory) on amerikkalainen pop-punkyhtye, joka perustettiin vuonna 1997 Coral Springsissä, Floridassa, ja sen jäsenet asuvat nykyään Kaliforniassa.
Scherpenzeel (Friisinmaa)
Scherpenzeel (stellingwerfsiksi: "Scharpenzeel", friisiksi: "Skerpenseel") on asutuskeskus Weststellingwerfin kunnassa, Friisinmaalla, Alankomaissa. Se sijaitsee lounaaseen kunnan keskuksesta, Wolvegasta. Asukkaita alueella on 432.
Linnuntietä Scherpenzeelistä on matkaa..
Kylässä on ravintola, leirintäalue ja supermarketti.
Ragnar Lodbrok
Ragnar Lodbrok (”Karvahousu”) oli legendaarinen Tanskan kuninkaan Hårekin jaarli ja jonka väitetään osallistuneen muun muassa viikinkien tekemään Pariisin ryöstämiseen vuonna 845. Hänen sanotaan kuolleen vuonna 865. Ragnarin kolme poikaa, Ubbe, Halfdan ja Ivar Luuton johtivat suurta pakana-armeijaa, joka valloitti Englannin länsiosat 800-luvun loppupuolella.
Ragnar Lodbrokin historiallisuudesta ei ole varmuutta. Hänet yhdistetään lukuisiin historiallisiin tapahtumiin, mutta häneen on yhdistetty lukuisia eri hahmoja. Hänestä ei ole olemassa primäärilähteitä. Myöhempi perimätieto on jostain syystä esittänyt Lodbrokin Ruotsin ja Tanskan tarukuninkaana. Tarun mukaan Northumbrian kuningas Ælla murhasi hänet heittämällä tämän käärmekuoppaan voitettuaan hänen armeijansa.
Noin vuonna 818 Ragnarin on kerrottu kärsineen tappion Suomen kuninkaan Matulin tukemia bjarmeja vastaan.
Ragnar Lodbrok esiintyy päähenkilönä televisiosarjassa "Viikingit". Häntä esittää näyttelijä Travis Fimmel .
Yksin kotona 4
Yksin kotona 4 () on vuoden 2002 alkupuolella valmistunut TV-elokuva, joka on jatkoa aiemmille Yksin kotona -elokuville. Elokuva sai ensi-iltansa Yhdysvalloissa 3. marraskuuta 2002.
Michael Weinberg esittää elokuvan päähenkilöä Kevin McCallisteria. French Stewart näyttelee Marv Merchantsia, joka oli toinen rikoskaksikosta kahdessa ensimmäisessä elokuvassa.
Yksin Kotona -sarjan viides osa "" valmistui vuonna 2012 ja sai ensi-iltansa Yhdysvalloissa 25. marraskuuta 2012.
Kevin McCallisterin vanhemmat ovat eronneet ja Kevinin isä asuu miljonäärinaisystävänsä kanssa, jolla on suuri kartano. Joulu on pian ja Kevinistä on haikeaa viettää joulua avioeron vuoksi. Hän lähtee isänsä naisystävän kartanolle jouluksi ja saa pian selville, että murtovarkaat Marv ja tämän tyttöystävä Vera aikovat murtautua kartanoon. Kevin uskoo kartanon hovimestari Prescottin olevan juonessa mukana, mutta rikoskumppaniksi osoittautuukin taloudenhoitaja Molly. Lopulta Kevin saa vanhempansa takaisin yhteen ja konnat vankilaan.
Elokuva sai negatiivista palautetta ja joutui kriitikoiden haukkumaksi niin paljon, että kaikki elokuvaan liittyvä jätettiin julkaisematta (paitsi VHS- ja DVD-julkaisut). Dallas Morning News- ja Los Angeles Times -lehtien mukaan elokuva oli huono useista syistä. Yksi syy oli mm. se, että Yksin kotona 4:ssa näyttelijät ovat erinäköisiä kuin alkuperäisissä osissa, lisäksi Kevinin laaja perhe on tiivistynyt kolmeen lapseen Kevin mukaan lukien.
Newtonin summat
Newtonin summia voidaan käyttää polynomiyhtälön juurten potenssien summien laskemiseen.
Olkoon "P(x)" "n"-asteen polynomi
Olkoon yhtälön formula_2 juuret formula_3. Määritellään seuraavat summat:
formula_4
formula_5
formula_6
formula_7
formula_6
Newtonin summien mukaan,
formula_9
formula_10
formula_11
formula_6
AOPS-wikin artikkeli
Hatayn maakunta
Hatayn maakunta on yksi Turkin 81 maakunnasta. Se sijaitsee Välimeren rannikolla ja sillä on maaraja Syyrian kanssa. Maakunnan pinta-ala on 5 524 km² ja vuonna 2014 sen väkiluku oli 1 519 836. Hatayn pääkaupunki on Antakya.
Hatayn maakunta jakautuu 15 piirikuntaan seuraavasti (väkilukuarvio 31.12.2014):
Kosmos (ravintola)
Kosmos on helsinkiläinen ravintola, joka sijaitsee osoitteessa Kalevankatu 3.
Yrjö Lindfors perusti 1924 silloiselle Wladimirinkadulle "Kosmos ruokasalit". Suomessa oli silloin kieltolaki. Vladimirinkatu muuttui Kalevankaduksi, ja Lindfors suomennettiin Hepolammeksi. Ravintolan asiakkaina olivat alun perin ylioppilaat ja matkustavaiset, mutta sittemmin asiakaskuntaan kuului liikemiehiä, taiteilijoita ja virkamiehiä.
Sodan aikana ravintola sinnitteli Aino Hepolammen johdolla säännöstelyn varassa, johon kuuluivat elintarvikekupongit ja grammalleen lasketut ruoka-annokset. Vuonna 1944 ravintola pakkovuokrattiin Saksan armeijan ruokalaksi. Sen asiakaskuntaan ovat vuosien varrella kuuluneet niin lehtitalojen toimittajat, kuvataiteilijat, kirjailijat kuin vasemmistoradikaalitkin. Kosmos on esiintynyt usean suomalaisen romaanin tapahtumapaikkana, muun muassa Tuomas Vimman "Toisessa".
Kosmoksen asiakaskuntaan ovat kuuluneet muun muassa Olavi Virta, Pentti Saarikoski, Jorma Ojaharju, M. A. Numminen ja Matti Pellonpää. Nykyisin Kosmos tavoittelee pääkaupungin ominta kulinaarista kulttuuria, ”helsinkiläistä keittiötä”, jonka taustalla elävät venäläiset, ranskalaiset ja ruotsalaiset maut. Ravintolan sisustus on säilynyt lähes samanlaisena perustamisesta lähtien. Varovaisia uudistuksia on tehty sisustusarkkitehti Kaisa Blomstedtin johdolla. Kosmoksen nykyisille kanta-asiakkaille on jaettu Stefan Lindforsin suunnittelema rintanappi, jonka käyttämistä pidetään kunnia-asiana Kosmoksessa ruokaillessa.
Katri Hepolampi (1936–2015) oli ravintolan sielu vuosikymmenet. Hänet valittiin Stadin Ravintoloitsijaksi 2004. Nykyään ravintolan johdossa on Hepolampia kolmannessa polvessa. Nykyinen toimitusjohtaja Irina Hepolampi (ent. Numminen) on Katri Hepolammen veljen tytär.
Varaustupa
Varaustupa on lukittu, maksullinen mökki. Tupaa voi yleensä käyttää muutamia päiviä. Varaustupa voi olla myös autiotuvan osa tai muuten sen yhteydessä.
Varaustuvassa on yöpymiseen tarvittavat makuualustat sekä yleensä myös patjat, peitot ja tyynyt, toisin kuin ilmaisissa autiotuvissa. Tuvassa on myös ruoanlaittovälineet. Muita kansallispuistojen ja erämaiden tupatyyppejä ovat autiotupa ja päivätupa. Lisäksi voi majoittua kammissa, kodassa tai laavulla.
Päivätupa
Päivätupa on retkeilijöille tarkoitettu levähdyspaikka. Tuvissa ei ole tarkoitus nukkua, mutta niissä voi esimerkiksi tehdä ruokaa kamiinan avulla, ja siksi päivätuvissa onkin myös keittoastioita. Kamiinaa varten tuvilla on polttopuita ja polttopuuntekotarvikkeet. Päivätuvan läheisyydessä on myös kuivakäymälä.
Muita kansallispuistojen ja erämaiden tupatyyppejä ovat autiotupa ja varaustupa. Lisäksi voi majoittua kammissa, kodassa tai laavulla.
Nuoret Kotkat
Nuorten Kotkien Keskusliitto - Unga Örnars Centralförbund NKK ry, lyhyesti Nuoret Kotkat on sosialidemokraattinen varhaisnuorisojärjestö, joka perustettiin Ruotsin esimerkkiä seuraten vuonna 1943. Järjestö toimii edelleen aktiivisesti ja yhteistyössä Suomen Sosialidemokraattisen Puolueen kanssa.
Liike levisi Pohjoismaihin Itävallasta. Monet mallit - univormu, järjestörakenne ja suoritusmerkit - lainattiin partiojärjestöstä.
Alkuperäinen nimi "Rote Falken" (suom. Punaiset Haukat) saatiin Maksim Gorkin kirjoituksista, joissa hän kuvailee nuorten haukkojen kasvua.
Suomen järjestön virallisessa historiikissa kerrotaan, että haukkaa pidettiin pohjoismaisessa maatalousyhteiskuntarakenteessa vihattuna kanavarkaana, siksi nimi vaihdettiin kotkaksi: symboliikka pätee yhtä lailla.
Järjestön ensimmäinen näyttävä esiintyminen oli sotasyyllisyysoikeudenkäynnin yhteydessä, kun Nuoret Kotkat ja partiolaiset yhdessä hoitivat syytettyjen puolustuksen toimiston konekirjoitus- ja monistustehtäviä tehokkaalla tavalla toimittaja-kansanedustaja Yrjö Kilpeläisen tiukalla johdolla. Näin saatiin tiedotusvälineille tarkat ajantasaiset ja oikeat tiedot oikeudenkäynnin edistymisestä, koska virallinen tiedotus laahasi päiväkausia perässä mm. käännösvaikeuksien takia.
Järjestön suosio alkoi kasvaa. 1960-luvun pohjoismaiset nuorisoleirit mm. Larvikissa Norjassa keräsivät osanottajia jopa Pohjoismaiden ulkopuoleltakin. Näiden leirien silloin vielä harvinaisia hihamerkkejä löytyy monenkin järjestöveteraanin hiihtopuseroista nykyäänkin.
Nykyään eräs tärkeimpiä toimintamuotoja on perehtyä lapsen oikeuksiin maailmassa ja pyrkiä työskentelemään lapsityövoiman vähentämiseen tähtäävästi.
Henschel
Henschel & Sohn (muita käytössä olleita nimiä mm. Henschel-Werke AG ja Rheinstahl-Henschel AG) oli saksalainen metalliteollisuusyritys, jonka tehtaat sijaitsivat Kasselissa.
Georg Christian Carl Henschel perusti tehtaan vuonna 1810 Kasseliin. Hänen poikansa Carl Anton Henschel perusti toisen tehtaan 1837. Vuonna 1848 yritys ryhtyi valmistamaan vetureita ja oli 1900-luvun alussa Saksan suurin vetureiden valmistaja. Vuonna 1920 yritys muutettiin rajavastuuyhtiöksi (GmbH).
Alkuvuodesta 1935 Henschel alkoi valmistaa Panzer I -panssarivaunuja. Toisen maailmansodan aikana 1939–1940 se aloitti laajan Panzer III -tuotannon ja vuodesta 1941 tuotantoon tuli Tiger I -panssarivaunu. Henschel oli Panzer VI:n pääasiallinen valmistaja. Vuonna 1945 yhtiöllä oli 8 000 työntekijää, jotka työskentelivät kahdessa 12 tunnin vuorossa. Yhtiön tehtaat olivat liittoutuneiden tärkeimpiä pommituskohteita ja ne tuhoutuivat pommituksissa melkein kokonaan.
Henschelin omistama "Henschel Flugzeug-Werke AG" perustettiin 30. maaliskuuta 1933 ja se valmisti sotilaslentokoneita ensin vuoteen 1935 asti Berliinin Johannisthalissa ja sen jälkeen vuoteen 1945 Berliinin Schönefeldissä.
Tärkeimmät koneet olivat maataistelukoneita:
Lisäksi Henschel valmisti lisenssillä Junkers Ju 86 ja Dornier Do 17 -koneita. Henschelin tehtaat valmistivat myös osia muiden saksalaisten lentokonevalmistajien lentokoneisiin. Yhtiö kehitti radio-ohjattavan liitopommin Hs 293 ja maailman ensimmäisen ilmatorjuntaohjuksen Hs 117 "Schmetterling".
Tuotanto aloitettiin uudestaan 1948. Vuonna 1964 yhtiön omistajaksi tuli Rheinische Stahlwerken ja nimeksi muutettiin Rheinstahl Henschel AG. Vuonna 1976 Rheinstahl siirtyi Thyssenin omistukseen ja nimeksi tuli Thyssen Henschel. Vuonna 1990 ABB osti Thyssen Henschelin ja muutti sen nimeksi ABB Henschel AG. Vuonna 1996 ABB Henschel yhdistettiin Daimler-Benzin omistaman AEG Transportation -yksikön kanssa Adtranz GmbH:ksi. Vuonna 2001 Adtranzin osti kanadalainen Bombardier. Kasselin tehdas on yhä toiminnassa ja se on maailman suurimpia vetureiden valmistajia.
Henschel valmisti vuodesta 1925 lähtien myös kuorma- ja linja-autoja. Linja-autojen valmistus päättyi vuonna 1963. Kuorma-autojen valmistuksen Henschel yhdisti vuonna 1969 Hanomagin kanssa Hanomag-Henschel -yhtiöksi (täydelliseltä nimeltään Hanomag-Henschel-Fahrzeugwerke GmbH). Yhtiön pääosakkaana oli 51 %:n osuudella Daimler-Benz, joka osti yhtiön koko osakekannan vuonna 1970.
Josei
Josei (, ”naiset”, "naisten"), sarjakuvien suhteen myös ladies' comics (), on muun muassa mangan ja animen kohderyhmä, johon kuuluvat nuoret naiset. Joseihin kuuluvat teokset ovat tytöille suunnattua shōjoa kypsempää: fantasiaa on vähemmän, tarinat keskittyvät tiiviimmin henkilöhahmojen välisiin suhteisiin ja seksi ja romantiikka esitetään realistisemmassa valossa. Sarjojen tarinakaaret ja teemat ovat monimutkaisempia. Josei käsittelee usein samankaltaisia aiheita kuin shōjo, kuten romantiikkaa, tieteisfiktiota tai historiallista draamaa, mutta myös enemmän aikuisia naisia kiinnostavia teemoja: työssäkäyntiä, avioliittoa ja perhe-elämää.
Miehille suunnatun seinenin tavoin josei-sarjoissa seksi on usein esitetty kursailemattomasti, ja monet josei-mangakat tunnetaan tummempisävyisen ja normaalista poikkeavamman seksuaalisuuden tutkimisesta. Suurin osa "dōjinshi"- ja "yaoi"-mangasta onkin joko naisille suunnattua mangaa tai eroottista mangaa. Ensimmäisiä aikuisille naisille suunnattuja sarjoja kutsuttiin nimellä "ladies' comics", mutta nimi alettiin pian liittää saippuaoopperamaiseen kerrontaan. Vakavastiotettava, älyllisempään kerrontatapaan perustuva naisten manga alkoi saada Japanissa jalansijaa vasta 1990-luvulla.
Oskari Fredrik Laine
Oskari Fredrik Laine (aiemmin Heilander) (19. huhtikuuta 1870 Kiikoinen – 29. kesäkuuta 1947 Asikkala) oli suomalainen kansanedustaja ja yrittäjä. Eduskunnassa hän kuului SDP:n ryhmään.
Oskar Laine syntyi torppariperheeseen ja hänen vanhempansa olivat Ville Heilander ja Adolfiina Maria Tuomontytär. Vuonna 1900 hän avioitui Roosa Severiina Salmisen kanssa. Laine oli käynyt kansakoulun ja jatkanut opintojaan maanviljelyskoulussa.
Eduskuntaan hänet valittiin vain yhdeksi kaudeksi, mutta se oli kautena hyvin merkittävä, sillä kyseessä olivat ensimmäiset eduskuntavaalit. Koska Eduskunta hajotettiin jo seuraavana vuonna, niin hän ehti olla kansanedustajana vain vuosina 1907 ja 1908. Hänet valittiin kansanedustajaksi Viipurin läänin itäisestä vaalipiiristä ja Eduskunnassa hän toimi sekä lakivaliokunnan, että suuren valiokunnan jäsenenä.
Hän toimi maanviljely- ja sekatöissä Kiikassa. Yritystoimintaan hän osallistui sahaliikkeen harjoittajana Antreassa vuosina 1901–1912. Lisäksi hän toimi metsätöissä, kiviliikkeen harjoittajana, työnjohtajana, pienviljelijänä ja puutarhurina Jääskessä vuosina 1913–1944.
Oskari Laine oli vankilassa vuosina 1918–1919 poliittisista syistä. Mutta hän oli myös Jääsken kunnanvaltuuston jäsen.
Randori
Randori on japanilaisten itsepuolustuslajien termi, joka tarkoittaa vapaamuotoista otteluharjoittelua (sparraus), joskus myös useampia hyökkääjiä vastaan. Kirjaimellisesti se tarkoittaa "kaaoksen vastaanottamista" tai "vapauteen tarttumista", viitaten vapauteen tarkan kaavan mukaisesta harjoittelusta, katasta.
Randorin tarkka merkitys riippuu lajista, jossa sitä käytetään. Judossa ja Shodokan Aikidossa se viittaa useimmiten yksi yhtä vastaan tehtävään harjoitusotteluun, jossa ottelijat yrittävät vastustaa toisen tekniikoita ja tehdä vastatekniikoita niihin. Toisissa aikidon tyyleissä, etenkin Aikikaissa, se tarkoittaa harjoittelumuotoa, jossa yksi valittu aikidoka puolustautuu useaa hyökkääjää vastaan peräkkäin tietämättä kuinka ja missä järjestyksessä he hyökkäävät. Tämä randorin muoto ei ole harjoitteluottelua, eivätkä hyökkääjät saa vastustaa tai yrittää tehdä vastatekniikoita puolustautujan tekniikoihin. Täytyy huomata, että randori-termiä käytetään Aikikaissa ainoastaan Japanin ulkopuolella. Japanissa tätä harjoittelumuotoa kutsutaan Taninzu-gageksi mikä tarkoittaa kirjaimellisesti useaa hyökkääjää.
Vaikka karaten harjoitusotteluista käytetään yleensä sanaa "kumite", joissain kouluissa käytetään myös randori-termiä "mock-combatista", jossa molemmat karatekat liikkuvat hyvin nopeasti väistellen äärimmäistä väkivaltaa koskematta kuitenkaan milloinkaan vähäkään toisiinssa. Kehon ehdoton hallinta on tässä välttämätöntä, ja siksi tavallisesti vain ylemmät vyöarvot voivat harjoitella randoria. Näissä kouluissa ero randorin ja kumiten välillä on, että randorissa toimintaa ei keskeytetä kun onnistunut tekniikka hyväksytään.
Randori voidaan asettaa vastakkain katan kanssa kahtena toisiaan täydentävänä harjoitusmuotona.
Eugène Michel Antoniadi
Eugène Michel Antoniadi (1870 – 10. helmikuuta 1944) oli italialainen tähtitieteilijä, joka teki 1800-luvun lopuilla ja 1900-luvun alussa havaintoja Marsista, Merkuriuksesta ja Venuksesta. Hänen nimestään esiintyy eri lähteissä erilaisia kirjoitusasuja: "Eugenios Antoniadis", "Eugène Michael Antoniadi" tai jopa väärin kirjoittaen "Eugène Marie Antoniadi".
Antoniadi tuki aluksi väitteitä Marsin kanavista, mutta suurella teleskoopilla vuoden 1909 Marsin opposition aikana tekemien havaintojensa perusteella hän päätteli kanavien olevan pelkkä optinen harha. Antoniadi piirsi myös Merkuriuksesta kartan, ja päätteli planeetan kääntävän aina saman puolensa kohti Aurinkoa. Nykyään tiedetään planeetan pyörivän 1/3 jaksossa kiertoaikaansa nähden, ja Antoniadin tehneen havaintojaan juuri silloin, kun planeetta käänsi saman puolen kohti aurinkoa.
Eräs Kuun kraattereista on nimetty Antoniadin mukaan. Ilmakehän rauhallisuutta, seeingiä, kuvataan muun muassa Antoniadin asteikolla.
Earl Charles Slipher
Earl Charles Slipher (25. maaliskuuta 1883 Mulberry, Indiana – 7. huhtikuuta 1964) oli yhdysvaltalainen tähtitieteilijä, joka tutki planeettoja, erityisesti Marsia. Myös hänen veljensä Vesto Slipher oli tähtitieteilijä. Slipher oli töissä Lowellin observatoriossa, jossa hän keskittyi Marsin tutkimiseen.
Hän toimi myös pormestarina arizonalaisessa Flagstaffin kaupungissa vuosina 1918–1920.
Huoltovarmuuskeskus
Huoltovarmuuskeskus (lyhenne HVK, ) on työ- ja elinkeinoministeriön hallinnonalan laitos, jonka tehtävänä on Suomen huoltovarmuuden ylläpitämiseen ja kehittämiseen liittyvä suunnittelu ja operatiivinen toiminta. Huoltovarmuuskeskuksen toimintaa johtaa sen hallitus.
Laitoksen toiminta perustuu lakiin huoltovarmuuden turvaamisesta. Valtioneuvosto on vahvistanut lain perusteella konkreettiset huoltovarmuuden tavoitteet (Vnp 539/2008) määritellen huoltovarmuuden painopistealat ja määrälliset tavoitteet varmuusvarastoinnille ja muille toimenpiteille. Sittemmin vuoden 1992 asetus huoltovarmuuskeskuksesta on kumottu asetuksella Huoltovarmuuskeskuksesta 25.6.2008/455.
HVK:n toiminnan tarkoituksena on turvata poikkeusolojen ja normaaliaikojen vakavien häiriöiden varalta väestön toimeentulon, maan talouselämän ja maanpuolustuksen kannalta välttämättömät taloudelliset toiminnot.
Nykyisin toiminnan painopisteenä on teknisten järjestelmien toiminnan varmistaminen. Erityishuomion kohteena ovat yhteiskunnan kriittiset tietojärjestelmät. Yhteiskunnan poikkeusoloja ja häiriötilanteita varten ylläpidetään viranomaisten käyttöön VIRVE-verkkoa, sitä ennen HVK ylläpiti 2V-varaverkkoa.
Varmuusvarastoilla turvataan energiahuoltoa, elintarviketaloutta, terveydenhuoltoa sekä maanpuolustusta palvelevaa tuotantoa.
Neste luopui varustamotoiminnasta ja myi vuoden 2013 aikana kahdeksan alusta, viisi säiliöalusta ja kolme hinaajaa, Huoltovarmuuskeskuksen ja työeläkeyhtiö Ilmarisen puoliksi omistamalle laivayhtiölle, joka vuokraa alukset Nesteelle nykyiseen käyttöön. Omistajayhtiö toimii vain omistajana, ei liikennöijänä, josta huolehtii erillinen perustettava hoitovarustamo. Huoltovarmuudesta vastaaminen on aiemmin ollut Nesteen tehtävä, mutta kansainvälisillä markkinoilla toimivalle yritykselle tehtävä sopi huonosti. Omistusvaihdoksen jälkeen miehistö pysyy suomalaisena ja laivat Suomen lipun alla. Alusten määrä on riittävä huoltovarmuuden säilyttämiseksi.
Huoltovarmuuskeskus omistaa kantaverkkoyhtiö Fingridin ja kaasuyhtiö Gasumin kautta sähkö- ja kaasuhuollon infrastruktuuria.
Huoltovarmuuskeskuksen yhteydessä toimii huoltovarmuusneuvosto sekä sektoreita ja pooleja.
Huoltovarmuuskeskus aloitti toimintansa 1993, mutta sillä on ollut edeltäjiä, kuten sotatalouskomitea, vuodesta 1924 alkaen.
Keskuksen toimitusjohtaja on Raimo Luoma.
Inagi
Inagi () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tamajoen oikealla rannalla ja rajautuu Tokion Chōfun, Fuchūn ja Taman kaupunkeihin sekä Kanagawan prefektuurin Kawasakin kaupunkiin. Inagissa on 89 640 asukasta (vuonna 2017) ja sen pinta-ala on 17,97 neliökilometriä.
Nykyisen muotoinen Inagin kaupunki perustettiin 1. marraskuuta 1971. Ennen kehittymistään Tokion lähiöksi Tama New Town -projektin osana 1970-luvulta alkaen se oli tunnettu omenapäärynöiden ja viinirypäleiden tuotannosta. Kaupunkia palvelevat JR Higashi-Nihonin Nanbu-linja, Keiō-rautateiden Sagamihara-linja ja Odakyū-rautateiden Tama-linja.
Game Boy Printer
Game Boy Printer (Japanissa "Pocket Printer") on Nintendon vuonna 1998 julkaisema lisälaite Game Boy -pelikonsolille. Laitteella pystyy printtaamaan kuvia, jotka on valokuvattu Game Boy Cameralla. Lisäksi jotkut Game Boyn ja Game Boy Colorin pelit sisältävät materiaalia, jonka voi printata Game Boy Printerillä. Game Boy Printerille tarkoitettu paperi on tarrapaperia, ja sitä on saatavana sinisen ja punertavan värisenä. Kuva paperille muodostuu, kun paperi reagoi Game Boy printerin luoman lämmön kanssa. Laite toimii kuudella AA-paristolla. Nintendo lopetti Game Boy printerin valmistuksen vuonna 2003.
Jotkut Game Boy Colorin pelit ovat yhteensopivia Game Boy printerin kanssa. Esimerkiksi "Pokémon Crystal" -pelissä pystyy printtaamaan Pokédexin ja tiedot haluamastaan pokémonista. "" -pelissä pystyy puolestaan printtaamaan "valokuvia", joita Linkille kertyy seikkailun aikana. Paperin liimataustan ansiosta printattuja kuvina pystyy käyttämään tarroina.
Japanissa julkaistiin Game Boy printeristä kirkkaan keltainen Pokémon-versio, jossa oli kuva poképallosta.
Sagitta (geometria)
Geometriassa sagitta on ympyrään ja säännölliseen monikulmioon liittyvä käsite. Olkoon formula_1 ympyrä, jonka keskipiste on formula_2 ja formula_3 formula_1:n jänne. Piirretään säde formula_5 siten, että formula_5 ja formula_3 ovat kohtisuorassa toisiaan vasten. Olkoon formula_8. Tällöin formula_9 on nimeltään jänteen formula_3 sagitta.
Olkoon formula_11 säännöllinen monikulmio, jonka ympäri piirretyn ympyrän säde on formula_12 ja sisään piirretyn ympyrän säde formula_13. Tällöin formula_11:n sagitta on formula_15.